**REPUBLIKA SRPSKA**

**JU Osnovna škola „19. april“**

**Derventa, Svetog Save 4,**

**tel.: 053/333-093, e-mail:** [**os105@skolers.org**](mailto:os105@skolers.org)

**JIB: 4400158920002, Organizacioni kod: 08140105**

**Broj**: 811/22

**Datum**: 10.10.2022. godine

**Skupštini grada Derventa**

**INFORMACIJA O RADU ŠKOLE I STANjU OBJEKATA U ŠKOLSKOJ**

**2021/2022. GODINI**

Derventa, oktobar 2022. godine

# UVOD

Osnovna škola JU OŠ ,,19. april'' osnovana je 1978. godine i bila je treća osnovna škola u Derventi. Izgrađena je u sklopu akcije ,,1000 škola u Bosni i Hercegovini''. Škola je dobila naziv po danu oslobođenja Dervente u Drugom svjetskom ratu i nije ga mijenjala od osnivanja.

U sastavu škole ,,19. april'', pored centralne škole u Derventi, nalaze se područne škole u Agićima devetorazredna, te petorazredne u Trstencima, Miškovcima i Kostrešu.

**Centralna škola**

Centralna škola u Derventi raspolaže unutrašnjim prostorom veličine 3400 m2. U školi ima 5 učionica za razrednu nastavu (2-5 razreda), 2 specijalizovane učionice za rad u prvom razredu, 2 specijalizovane učionice za produženi boravak, 11 učionica za predmetnu nastavu, 4 kabineta za nastavnike, biblioteka, zbornica, kancelarije za administrativno osoblje, stručnu službu i upravu škole. Od ostalih prostorija škola ima fiskulturnu dvoranu sa svlačionicama za dječake i djevojčice, kabinetom za nastavnike, prostorijom za nastavna sredstva i sanitarnim čvorom. U školskom dvorištu se nalazi učionica na otvorenom. Škola posjeduje još nekoliko prostorija za potrebe pomoćnog osoblja, 10 sanitarnih čvorova, sportsko igralište i veliko školsko dvorište. Nastava je organizovana u 27 odjeljenja, 15 odjeljenja u razrednoj i 12 odjeljenja u predmetnoj nastavi. Škola se grije na sopstveno centralno grijanje.

# PO Agići

Područna škola u Agićima udaljena je 7 kilometara od grada. Nalazi se kraj magistralnog puta Derventa – Prnjavor. Ukupna površina zatvorenog prostora je 1150 m2. Nastava je organizovana u pet čistih i dva kombinovana odjeljenja (dvije dvostruke kombinacije). Područna škola u Agićima raspolaže sa 4 učionice namijenjene za predmetnu nastavu, 3 opšte učionice namijenjene za razrednu nastavu odkojih je jedna dijelom opremljena za rad sa učenicima prvog razreda i jedna učionica koja je adaptirana za potrebe izvođenja nastave fizičkog vaspitanja. Pored toga škola ima zbornicu, nekoliko prostorija za pomoćno osoblje, smještaj inventara, kotlovnicu, sanitarni čvor, sportsko igralište, park i veliko školsko dvorište. Škola se grije na sopstveno centralno grijanje.

# PO Miškovci

Škola u Miškovcima je od Dervente udaljena 11 kilometara prema Prnjavoru. Nastava je organizovana u dva odjeljenja kroz dvostruku i trostruku kombinaciju. Raspolaže sa dvije učionice i sanitarnim čvorom. Učionice se griju na peći na čvrsto gorivo. Površina zatvorenog prostora je 190 m2.

# PO Kostreš

Područna škola u Kostrešu posjeduje dvije učionice opšte namjene, zbornicu, sanitarni čvor i jedan stan za učitelje (koji nije u upotrebi). Učionice se griju na peći na čvrsto gorivo. Nastava je organizovana u dva kombinovana odjeljenja kroz dvostruku i trostruku kombinaciju. Škola posjeduje otvoreno igralište. Površina zatvorenog prostora je 209 m2.

# PO Trstenci

Petorazredna škola u Trstencima nalazi se pored magistralnog puta Derventa - Srbac, udaljena 15 kilometara od Dervente. Nastava je organizovana u dva kombinovana odjeljenja (dvije dvostruke kombinacije). Raspolaže sa tri opšte učionice, jedna učionica za rad u kombinovanom odjeljenju i jedna u kojoj se izvodi nastava za učenike prvog razreda, zbornicom i sanitarnim čvorom. Škola posjeduje otvoreno igralište. Površina zatvorenog prostora je 500 m2. Učionice se griju na peći na čvrsto gorivo.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **BROJ UČENIKA I ODJELjENjA ZA ŠKOLSKU 2021/2022. GODINU** | | | | | | | | | | | | | | | | | | |
|  | | | RAZRED | | | | | | | | | | | | | | | |
| I | II | III | IV | V | **UKUPNO I-V** | Kombinacija 1\* | Kombinacija 2\* | Kombinacija 3\* | **UKUPNO** **(Kombinacija)** | VI | VII | VIII | IX | **UKUPNO VI-IX** | **UKUPNO I-IX** |
| CENTRALNA  ŠKOLA | | UČ. | 56 | 64 | 70 | 49 | 70 | 309 |  |  |  |  | 69 | 68 | 63 | 70 | 270 | 579 |
| ODJ | 3 | 3 | 3 | 3 | 3 | 15 |  |  |  |  | 3 | 3 | 3 | 3 | 12 | 27 |
| **PODRUČNO ODJELjENjE** | Agići | UČ. | 4 | 6 | 6 | 5 | 5 | 26 | 20 |  |  | 20 | 10 | 12 | 11 | 5 | 38 | 64 |
| ODJ | 0,5 | 1 | 0,5 | 0,5 | 0,5 | 3 | 2 |  |  | 2 | 1 | 1 | 1 | 1 | 4 | 7 |
| Miškovci | UČ. | 1 | 2 | 1 | 3 | 2 | 9 | 5 | 4 |  | 9 |  |  |  |  |  | 9 |
| ODJ | 0,5 | 0,3 | 0,3 | 0,3 | 0,5 | 1,99 | 1 | 1 |  | 2 |  |  |  |  |  | 1,99 |
| Kostreš | UČ. | 4 | 1 | 4 | 5 | 2 | 16 | 7 | 7 |  | 14 |  |  |  |  |  | 16 |
| ODJ | 0,3 | 0,3 | 0,5 | 0,5 | 0,3 | 1,9 | 1 | 1 |  | 2 |  |  |  |  |  | 1,9 |
| Trstenci | UČ. | 6 | 0 | 3 | 3 | 1 | 13 | 13 |  |  | 13 |  |  |  |  |  | 13 |
| ODJ | 0,5 |  | 0,5 | 0,5 | 0,5 | 2 | 2 |  |  | 2 |  |  |  |  |  | 2 |
| **UKUPNO** | | UČ. | 71 | 73 | 84 | 65 | 80 | 373 | 45 |  |  | 45 | 79 | 80 | 74 | 75 | 308 | 681 |
| ODJ  ODJ | 4,8 | 4,63 | 4,83 | 4,83 | 4,8 | 23,89 |  |  |  | 0 | 4 | 4 | 4 | 4 | 16 | 39.89 |

# BROJ UČENIKA

|  |  |  |  |  |
| --- | --- | --- | --- | --- |
| **Razred** | **Broj odjeljenja** | | **Broj učenika** | |
| **Šk. god.**  **2020/2021.** | **Šk. god.**  **2021/2022.** | **Šk. god.**  **2020/2021.** | **Šk. god.**  **2021/2022.** |
| I | 4\* | 5\* | 73 | 71 |
| II | 5\* | 5\* | 84 | 73 |
| III | 5\* | 5\* | 69 | 84 |
| IV | 5\* | 5\* | 80 | 65 |
| V | 5\* | 5\* | 78 | 80 |
| VI | 4 | 4\* | 80 | 79 |
| VII | 4 | 4\* | 72 | 80 |
| VIII | 4 | 4\* | 75 | 74 |
| IX | 4 | 4\* | 53 | 75 |
| **UKUPNO** | **40** | **40** | **664** | **681** |
| *\* Broj uključuje kombinovana odjeljenja* | | | | |

# KADROVSKA STRUKTURA

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **RADNI ODNOS** | **NK** | **PK** | **KV** | **SSS** | **VKV** | **VŠS** | **VSS** | **Mr** | **Dr** | **SVEGA** | | |
| **M** | **Ž** | **Uk.** |
| NASTAVNICI  RAZREDNE NASTAVE |  |  |  |  |  | 2 | 25 | 1 |  | 1 | 27 | 28 |
| NASTAVNICI  PREDMETNE NASTAVE |  |  |  |  |  | 4 | 36 |  |  | 15 | 25 | 40 |
| UPRAVA I STRUČNI SARADNICI |  |  |  | 3 |  |  | 6 | 2 |  |  | 11 | 11 |
| POMOĆNO-TEHNIČKO OSOBLjE | 10 |  | 3 | 4 |  |  |  |  |  | 5 | 12 | 17 |
| **UKUPNO** | **10** | **0** | **3** | **7** | **0** | **6** | **67** | **3** | **0** | **21** | **75** | **96** |

# USLOVI RADA

## *Stanje objekata*

Objekat centralne škole je u dobrom stanju.Prethodnih godina dosta toga je obnovljeno i sanirano. Potrebno je još obnoviti namještaj (klupe i stolice) na spratu, što nismo u mogućnosti iz vlastitih sredstava.

Još uvijek nije sanirana fiskulturna sala na kojoj je neophono uraditi fasadu zbog lakšeg zagrijavanja prostorije i obezjeđivanje neophodnih uslova za nastavu fizičkog vaspitanja. Aplicirali smo projekat prema UNDP i očekujemo pozitivan odgovor. Školsko dvorište je uređeno i ograđeno. Objekat je pod videonadzorom. Objekat škole u Agićima je u zadovoljavajućem stanju. Tokom ljeta riješili smo problem grijanja, postavljena je nova peć i sve dotrajale instalacije zamjenjene su srestvima lokalne zajednice. Još predstoji zamjena dotrajale stolarije, time bi i još kvalitetnije mogli zagrijavati prostorije, jer se gube velike količine toplote iz navedenog razloga. Dvorište je uređeno i ograđeno.

Područne škole u Trstencima i Miškovcima su u dobrom stanju, peći za grijanje su relativno nove i dobro griju objekte. Dvorišta su uređena i ograđena.

Područna škola u Kostrešu je u solidnom stanju. Peći za zabrijavanje su takođe u dobrom stanju. Ove godine planiramo u saradnji sa roditeljima i lokalnom zajednicom ograditi školski objekat i zamijeniti dotrajalu ogradu. Sve područne škole imaju uređena igrališta za potrebe realizacije nastave fizičkog vaspitanja.

## *Stanje opreme*

Centralna škola posjeduje 6 elektronskih učionica, multimedijalni kabinet i specijalizovanu učionicu za informatiku koje se svakodnevno koriste u realizaciji nastavnog procesa podižući kvalitet nastave. Škola posjeduje mini laboratorije za izvođenje nastave fizike, hemije i biologije. Za kvalitetnu nastavu neophodno je opremiti specijalizovane učionice sa kompletnom laboratorijom i pratećim nastavnim sredstvima i pomagalima.

Takođe neophodno je nabaviti još IT opreme (projektora, pametnih tabli, računara).

Ove školske godine sredstvima od Vaskršnjeg bazara nabavili smo neka nastavna sredstva i didaktički materijal za produženi boravak, nastavu geografije i srpskog jezika, a firma „Gatarić“ je tokom školske godine školi donirala 6 magnetnih tabli, te smo zamjenom starih tabli osavremenili nastavu i poboljšali rad djeci i nastavnicima.

## *Inkluzija*

U školi kroz inkluziju redovnu nastavu pohađa 19 učenika koji imaju rješenje o razvrstavanju i 5 učenika koji nemaju rješenje ali imaju određene poteškoće.

Učenici koji imaju oštećenje intelektualnog funkcionisanja nastavu prate prema posebnom NPP. Učenicima sa fizičkim oštećenjima prilagođava se nastava fizičkog vaspitanja. Učenicima sa oštećenjem glasa, govora i jezika prilagođava se nastava prema govorno-jezičkim sposobnostima.

# REALIZACIJA GODIŠNjEG PLANA I PROGRAMA ZA ŠKOLSKU 2021/2022. GODINU

Redovna nastava i svi ostali oblici nastave i vannastavne aktivnosti koje su planirane su i realizovane. Obilježen je Dan škole i održan veoma uspješan Vaskršnji bazar. Realizovana je škola u prirodi, maturska ekskurzija i svi planirani izleti za učenike, a za učenike devetih razreda organizovana je maturalna zabava. Dopunska, dodatna, sekcija su u potpunosti realizovani.

**PRODUŽENI BORAVAK**

U prošloj školskoj godini produženi boravak se organizovao za učenike prve trijade. Produženi boravak je redovno pohađalo 140 učenika.

Oprema i uslovi kojima raspolaže produženi boravak su izuzetno dobri. Na raspolaganju im je najveća učionička prostorija u školi kao i jedna učionica koju djelimično koristi prvi razred. Ishranu učenika u produženom boravku obezbjeđuju roditelji. Voditelji produženog boravka ostvaruju kontinuiranu saradnju sa učiteljima prve trijade, a sami redovno sarađuju kroz sopstveni aktiv.

**OSTALI OBLICI NASTAVE**

U toku školske godine Tim „Briga o djeci“ sastajao se dva puta i razmatrao preventivne načine pomoći učenicima.

Tim za samovrednovanje rada škole sastajao se više puta u toku drugog polugodišta. Takođe radne grupe koje su analizirale pojedine standrde imale su više sastanaka.

Predstavnici škola učestvovuju u projektima:

* Vršnjačka medijacija
* Porodična grupna konferencija
* Kvalitetno obrazovanje za sve
* Jačanje medijske pismenosti kod učenika

Ostali oblici nastave (dopunska, dodatna, sekcije) su u potpunosti realizovani.

**RAD STRUČNIH ORGANA ŠKOLE**

U toku školske godine održano je jedanaest sjednica Nastavničkog vijeća i deset sjednica Odjeljenjskog vijeća. Evidencija o radu i zapisnici nalaze se kod pedagoga škole.

Stručni aktivi rade redovno po planu predviđenom Godišnjim programom rada škole. Sastanci se održavaju jednom mjesečno. Evidencija o radu i zapisnici nalaze se kod pedagoga škole.

**ŠKOLSKI ODBOR**

U toku školske godine sastanci Školskog odbora su redukovani i održane su tri sjednice (24.09.2021.; 18.01.2022.; i 1.03.2022.)

**PEDAGOŠKO-PSIHOLOŠKA SLUŽBA**

Rad pedagoško-psihološke službe u prošloj školskoj godini realizovan je prema programima rada iz Godišnjeg programa rada škole. Svi segmenti rada se realizuju kontinuirano prema planu. Osnovna područja rada su: planiranje i programiranje vaspitno-obrazovnog rada, praćenje realizacije i unapređivanje vaspitno-obrazovnog rada, pedagoško-psihološki savjetodavni i korektivni rad sa učenicima, pedagoško-psihološki savjetodavni i korektivni rad sa roditeljima, pedagoško-psihološki savjetodavni i instruktivni rad sa nastavnicima, stručno usavršavanje, vođenje pedagoške i ostale dokumentacije, saradnja sa institucijama van škole, rad u stručnim organima i timovima i pripremanje za rad.

**PEDAGOŠKO-INSTRUKTIVNI RAD**

U toku prvog polugodišta posjećeno je 44 časa redovne nastave, jedna posjeta vaspitno-obrazovnom radu u produženom boravku i posjete časovima odjeljenjske zajednice. U toku drugog polugodištu posjećivani su inovativni (ogledni) časovi nastavnika u okviru stručnog usavršavanja. Pedagoško-instruktivni uvid vršili su direktor, pomoćnik direktora, pedagog i psiholog. Nakon posjete času obavljena je i analiza rada sa svakim nastavnikom pojedinačno. Dati su prijedlozi za unapređivanje vaspitno-obrazovnog rada.

**SARADNjA SA RODITELjIMA**

Saradnja sa roditeljima ostvarivala se kroz svakodnevni kontakt sa nastavnicima. Cilj je bio olakšati učenicima i roditeljima novi vid nastave i poučiti roditelje kako mogu pomoći djeci da kvalitetnije usvoje nastavne sadržaje.

**RAD SAVJETA UČENIKA I SAVJETA RODITELjA**

Rad Savjeta učenika i Savjeta roditelja odvija se prema programu rada iz GPRŠ. Evidencija o radu vodi se redovno i nalazi se kod pedagoga škole. Radom ovih savjetodavnih organa koordinira pedagog škole.

Savjet učenika je imao više aktivnosti, obilježavanje nedjelje djeteta, obilježavanje značajnih datuma, novogodišnja humanitarna akcija i razne druge aktivnosti kojima učenici unapređuju vaspitno-obrazovni rad škole. Savjet roditelja je pored razmatranja prijedloga izleta, ekskurzija, škole u prirodi i usvajanja istih, razmatrao i druge aspekte rada škole i davao prijedloge za poboljšanje istih.

Takođe predsjednik Savjeta roditelja aktivno učestvuje u radu tima „Briga o djeci-zajednička odgovornost i obaveza“.

**STRUČNO USAVRŠAVANjE**

Stručno usavršavanje odvija se kroz više vidova. U prvom polugodištu svi nastavnici su realizovali pisane teme za stručno usavršavanje iz pedagoško-psihološke i užestručne oblasti. Teme su realizovane kroz predavanja na stručnim aktivima. U drugom polugodištu svi nastavnici su realizovali inovativne (ogledne) časove u sklopu redovne nastave.

Ostali oblici stručnog usavršavanja su prisustvo seminarima kao i stalno praćenje stručne, pedagoške i druge literature.

**OSTALE AKTIVNOSTI**

Samovrednovanje rada škole završeno je u toku ljetnog raspusta. Vrednovani su svi segmenti rada škole. Tim za samovrednovanje rada škole sastajao se jednom mjesečno. Tom prilikom izvršena je evaluacija vaspitno-obrazovnog rada.

Predstavnici škola učestvovuju u projektima:

* Vršnjačka medijacija
* Porodična grupna konferencija
* Kvalitetno obrazovanje za sve
* Jačanje medijske pismenosti kod učenika

**HUMANITARNE AKTIVNOSTI**

U toku prošle školske godine održano je niz humanitarnih akcija. Prikupljana su novčana sredstva za pomoć radanicima koji liječe djecu, radnicima koji su imali smrtni slučaj u porodici i učenicima koji su izgubili roditelja. Kompletna dokumentacija o humanitarnim akcijama provedenim u školi nalazi se kod računovođe škole. Ustanova takođe podržava sve humanitarne akcije Crvenog krsta Derventa i Kosova.

# REALIZACIJA FINANSIJSKOG PLANA

Finansijski plan je realizovan u potpunosti u skladu sa zakonskim i podzakonskim aktima i redovnim instrukcijama od strane Ministarstva prosvjete i kulture Republike Srpske. Sredstva za materijalne troškove i bruto plate zaposlenih odobravaju se za poslovnu godinu od 1.1. do 31.12. tekuće godine. Sve obaveze su izmirene sa 31.12.2021. godine i nije bilo prenesenih dugovanja u narednu godinu.

Ukupno odobrena materijalna sredstva za školsku 2021/2022 godinu od strane Ministarstva prosvjete i kulture su iznosila 59.082,20 km utrošena su na ime:

* ogrevno drvo .................................17.000,10 km
* ugalj ................................. 1.400,00 km
* električne energije ......................5.810,00 km
* vode i kanalizacije ......................8.451,10 km
* osiguranje zaposlenih...................... 1.116,00 km
* sistematski pregled radnika....... 3.600,50 km
* pretplata načasopis finrar ...........295,00 km
* odjeljenske knjige – dnevnici .....1.698,90 km
* pretplata na sl. glasnik ..................409,50 km
* komunalne takse................................ 744,00 km
* fiksnog telefona...............................547,40 km
* interneta.............................................820,60 km

.........................................................17.189,10 KM

za kancelarijski materijal,kancelarijska pomagala,hemijski materijal i pomagala za održavanje čistoće,usluge poštarine, gorivo ( naftu i benzin ), usluge održavanja računara, školskih objekata i opreme, troškovi reprezentacije , kotizacije.

# PRIJEDLOZI ZA POBOLjŠANjE USLOVA RADA I STANjA U ŠKOLI

* Promovisati rad škole putem fejsbuk i veb stranice
* Nastaviti sa apliciranjem projekata za opremanje školskih objekata i informacionih sredstava
* Raditi na podizanju kvaliteta nastave
* Dodatno motivisati učenike i na roditeljskim sastancima posebnu pažnju posvetiti značaju vrednovanja
* Na osnovu obavljenih analiza uspjeha učenika na stručnim organima škole donijeti konkretne mjere:
* nastavne sadržaje prilagoditi individualni mogućnostima učenika
* intenzivirati pripreme učenika za malu maturu kao i za provjeru učeničkih postignuća
* Povećati učešće roditelja u raznim segmentima rada škole i stalno raditi na poboljšanju kvaliteta saradnje sa roditeljima

Direktor škole

Elvira Miljić, mr