 JAVNA USTANOVA

**„TURISTIČKA ORGANIZACIJA GRADA“ DERVENTA**

Ul. Braće Jugovića 1, Derventa Tel/Faks : 053-334-667

[www.otkrijderventu.com](http://www.otkrijderventu.com) [tod-derventa@hotmail.com](mailto:tod-derventa@hotmail.com)

Broj: 261 /22

Datum : 22.08.2022. год

**INFORMACIJA O RADU**

**JU „TURISTIČKA ORGANIZACIJA GRADA DERVENTA“**

**za period 01.01. – 30.06.2022. godine**

Derventa; avgust 2022. godine

 JAVNA USTANOVA

**„TURISTIČKA ORGANIZACIJA GRADA“ DERVENTA**

Ul. Braće Jugovića 1, Derventa Tel/Faks : 053-334-667

[www.otkrijderventu.com](http://www.otkrijderventu.com) [tod-derventa@hotmail.com](mailto:tod-derventa@hotmail.com)

Broj:261 /22

Datum:22.08.2022. године

**INFORMACIJA O RADU USTANOVE**

**za period od 01.01. do 30.06.2022. godine**

**1. FORMIRANJE I RASPODJELA UKUPNOG PRIHODA**

Tab. 1

|  |  |  |  |  |  |
| --- | --- | --- | --- | --- | --- |
| **Red.**  **broj** | **Formiranje i raspodjela ukupnog prihoda** | **2021.**  **Realizacja** | **2022.**  **Plan** | **2022.**  **Realizacija za 6 mjeseci** | **Indeks**  **5/4** |
| 1 | 2 | 3 | 4 | 5 | 6 |
| 1 | Prihod po osnovu redovne djelatnosti | 9.585,00 | 8.000,00 | 2.800,00 | 35,00 |
| 2 | Prihod iz opštinskog budžeta | 64.918,00 | 88.045,00 | 64.694,50 | 73,48 |
| 3 | Prihod iz republičkog budžeta | - | - | - | - |
| 4 | Prihodi po ostalim izvorima | - | - | - | - |
|  | **UKUPNO OSTVARENI PRIHOD** | 74.503,00 | 96.045,00 | 67.494,50 | 70,23 |
|  | **RASPODJELA UKUPNOG PRIHODA** | 69.356,48 | 96.045,00 | 59.353,48 | 61,79 |
| 5 | Materijalni troškovi  -troškovi energije, PTT, komunalne usluge  - režijski materijal  - rashodi za posebne namjene  - tekuće održavanje  - putovanje i smještaj  - stručne usluge  - održavanje javnih površina  - nepomenuti rashodi  - transakcija razmjene  - nabavka opreme  -tr. sa dr. Jedinicama vlasti | 11.988,55  1.898,46  1.197,83  537,89  199,90  798,76  3.249,97  0,00  458,03  0,00  3.647,71 | 21.045,00  2.200,00  1.220,00  500,00  569,00  800,00  7.856,00  500,00  6.000,00  1.100,00  300,00 | 11.774,12  1.004,63  1.097,53  100,01  409,60  338,34  7.534,51  0,00  1.289,50  0,00  0,00 | 55,94  45,67  89,96  20,00  71,99  42,29  95,91  0,00  21,49  0,00  0,00 |
| 6 | Lična potrošnja - bruto | 55.785,14 | 75.000,00 | 47.579,36 | 63,44 |
| 7 | Lična potrošnja - neto | 36.439,39 | 61.000,00 | 30.018,33 | 49,21 |
| 8 | Zajednička potrošnja - bruto | 1.582,79 | 0,00 | 0,00 | 0,00 |
|  | **UKUPNA RASPODJELA** | 69.356,48 | 96.045,00 | 59.353,48 | 61,79 |
|  | **NERASPOREĐENI PRIHODI** | 5.146,52 | - | 8.141,02 | - |
|  | **DOBITAK / GUBITAK** |  | - | - | - |

**2. OBAVEZE I POTRAŽIVANJA PO PERIODIČNOM OBRAČUNU ZA 6 MJESECI 2022. GODINE**

Tab. 2.

|  |  |  |  |
| --- | --- | --- | --- |
| Red.  broj | Obaveze i potraživanja po periodičnom obračunu za 6 mjeseci 2022. godine | 2021. god. | 2022. god. |
| 1 | 2 | 3 | 4 |
| 1 | Obaveze po kreditima | - | - |
| 2 | Dospjele a neizmirene obaveze za poreze i doprinose fondovima | - | - |
| 3 | Obaveze prema zaposlenim u preduzeću(ustanovi) i članovima upravnih odbora | - | - |
| 4 | Остале обавезе (računi) | 616,03 | 2.454,15 |

**3. INVESTICIJE PO VRSTAMA**

**(navesti vrstu i vrijednost investicija** )

Таb. 3.

|  |  |  |  |  |
| --- | --- | --- | --- | --- |
| Red.  broj | Vrste investicija | 2021. god. | 2022 god. za 6 mjeseci | Plan za 2022. god. |
| 1. | - | - | - | - |

**4. STRUKTURA UKUPNOG PRIHODA**

Таb. 4.

|  |  |  |  |  |
| --- | --- | --- | --- | --- |
| Red.  broj | Struktura ukupnog prihoda | 2021. god.. Procentualno učešće u ukupnom prihodu | 2022. god.  Procentualno učešće u ukupnom prihodu za 6 mjeseci | Plan 2022. god.  Procentualno učešće u ukupnom prihodu |
| 1. | Prihodi po osnovu redovne djelatnosti | 12,87 | 4,09 | 8,33 |
| 2. | Prihodi iz opštinskog budžeta | 87,13 | 95,91 | 91,67 |
|  | Prihodi iz republičkog budžeta | - | - | - |
| 3. | Prihodi po ostalim izvorima (donacije, prodaja osnovnih sredstava, realizacija projekata isl.) | - | - | - |
| 4. | **UKUPNO OSTVARENI PRIHOD** | 100,00 | 100,00 | 100,00 |

**5. TROŠKOVI UPRAVLJAČKIH STRUKTURA**

Таb. 5.

|  |  |  |  |  |
| --- | --- | --- | --- | --- |
| Red.  broj. | Vrste troškova | 2021. god. | 2022. god. za 6 mjeseci | Plan 2023. god. |
| 1. | Naknade za rad |  |  |  |
| 1.1. | Upravni odbor / bruto | 1.582,79 | - | 8.995,56 |
| 2. | Doprinosi | 445,52 | - | 2.788,56 |
| 3. | Ostali troškovi | - | - | - |

**6. KVALIFIKACIONA SRTUKTURA ZAPOSLENIH**

Таb. 6.

|  |  |  |  |  |
| --- | --- | --- | --- | --- |
| Red.  broj. | **STEPEN STRUČNE SPREME** | 2021.  godina | 2022.  godina | Plan za  2023. godinu |
| 1. | Visoka stručna sprema | 2 | 2 | 2 |
| 2. | Viša školska sprema | - | - | - |
| 3. | Srednja str. sprema i KV radnici | 2 | 2 | 2 |
| 4. | Nekvalifikovani i PK radnici | - | - | - |
| 5. | Volonteri | - | - | - |
|  | **UKUPNO** | 4 | 4 | 4 |
| 6. | Muškaraca - zaposleni | 2 | 2 | 2 |
| 7. | Žene - zaposlene | 2 | 2 | 2 |
| 8. | Do 35 godina - zaposleni | 0 | 0 | - |
| 9. | Preko 35 godina - zaposleni | 4 | 4 | 4 |
|  | **PROSJEČAN NETO LIČNI DOHODAK PO ZAPOSLENOM** |  |  |  |
| 10. | Visoka stručna sprema Stručni saradnik | 919,00 | 1.687,92 | 1.687,92 |
| 11. | Viša školska sprema | - | - | - |
| 12. | Srednja str. sprema i KV radnici | 432,50 | 744,93 | 744,93 |
| 13. | Srednja str. sprema i KV radnici | - | - | - |
| 14. | Neto lični dohodak direktora | 1.083,00 | 2.112,67 | 2.112,67 |
| 15. | Prosječan lični dohodak u preduzeću / ustanovi | 675,75 | 1.216,42 | 1.216,42 |

**7. STANJE ZAPOSLENOSTI PO PRAVILNIKU O SISTEMATIZACIJI RADNIH MJESTA**

Таb. 7

|  |  |  |  |  |
| --- | --- | --- | --- | --- |
| Red. broj | Zaposleni po Pravilniku o sistematizaciji radnih mjesta | Popunjenost  2021.godina | Popunjenost  2022.godina | Plan  2022.godina |
| 1. | VSS | 2 | 2 | 2 |
| 2. | VŠs | - | - | - |
| 3. | SSS | 2 | 2 | 2 |
|  | **УКУПНО** | 4 | 4 | 4 |

**8. STANJE FUNKCIONALNE ORGANIZACIJE**

Таб. 8.

|  |  |  |  |  |
| --- | --- | --- | --- | --- |
| Red. broj | Broj zaposlenih | Popunjenost  2021.godina | Popunjenost  2022.godina | Plan  2022.godina |
| 1. | Zaposleni po osnovu osnovne djelatnosti | 2 | 2 | 2 |
| 2. | Administrativno osoblje | 1 | 1 | 1 |
| 3. | Tehničko osoblje | 1 | 1 | 1 |
|  | **UKUPNO** | 4 | 4 | 4 |

|  |
| --- |
| **GLAVNE AKTIVNOSTI PREDUZEĆA / USTANOVE U IZVJEŠTAJNOM PERIODU:**  **OSVRT NA FORMIRANJE I RASPODJELU UKUPNOG PRIHODA**  Ukupno ostvaren prihod Javne ustanove „Turistička organizacija opštine grada Derventa“ u prvoj polovini 2022. godine iznosio je 67.494,50 KM, odnosno realizovano je 71,32 % plana za 2022. godinu.  Prihod po osnovu redovne djelatnosti odnosi se na prihod od boravišne takse, koji u 2022. godini čini samo 4% od ukupnog prihoda u prvih 6 mjeseci i 35% od planiranog za 2022. godinu.  Prihod iz gradskog budžeta je realizovan u iznosu od 73,48 % od plana.  Raspodjela ukupnog prihoda „Turističke organizacije“ od 67.494,50 KM, izvršena je u procentu od 71,32 % . Materijalni troškovi su iznosili 11.774,12 KM, od čega, 1.004,63 KM se odnosi ,na troškove energije, komunalne obaveze, komunikacije i druge troškove, 1.097,53 KM na režijski materijal, 7.534,51 KM na stručne usluge, štampanje i sl. Rashod za bruto plate iznosio je 47.579,36KM.  „Turistička organizacija“ nema obaveza prema kreditnim zaduženjima.  **BORAVIŠNA TAKSA**  Na manji prihod od sredstava boravišne takse u odnosu na plan dobili smo upozorenje i od Turističke organizacije RS. Na osnovu informacije urađene na osnovu podataka Ministarstva finansija RS i Ministarstva trgovine i turizma RS smještajni kapaciteti sa područja grada Derventa nisu realno prikazivali promet od noćenja u njihovim objektima. Prema urađenoj procjeni rentabilnosti svaki od objekata bi trebao da ima najmanje 20% popunjenosti tokom godine da bi opravdao svoje postojanje. Vlasnici objekata u Derventi su prijavili 2-5% popunjenosti što nije realan prikaz ( npr 4,3% - najviše je prijavio motel Dvor ). Pored postojećih smještajnih objekata postoji i jedan broj objekata na području grada Derventa koji se reklamira na društvenim mrežama i booking-u a nisu registrovani, ne prijavljuju promet i boravišnu taksu. Od TORS-a je dat prijedlog da se informacija dostavi tržišnoj inspekciji u cilju bolje naplate jer prema procjeni Ministarstava i TORS-a gubitak ove vrste prihoda u JU “Turistička organizacija grada Derventa“ na bazi popunjenosti od 20% (što je donja granica rentabilnosti ) iznosi 16.786,02 KM za 2021. godinu. Na osnovu iste procjene gubitak ove vrste prihoda za prvih 6 mj 2022. godine je oko 8.000,00 KM.  Prihod od boravišne takse, namijenjen je za promotivno-propagandne aktivnosti: štampanje propagandnog materijala, organizovanje i učešće na manifestacijama, kao i realizaciju projekata i promocije putem štampanih i elektronskih medija.  Prema skupštinskoj odluci boravišna taksa iznosi 2,00 KM po noćenju. Od ukupnog prihoda 20% pripada TORS-u a 80% lokalnim turističkim organizacijama. |
| **PROJEKTI I PROGRAMI**    Tokom prve polovine 2022. godine Javna ustanova je aplicirala na tri javna poziva:  - Javni poziv EU4AGRI za podršku investicijama za razvoj ruralnog turizma u BiH koji finansira EU – do realizacije projekta nije došlo u toku prve polovine 2022. godine.  - Javni poziv za ekološke projekte koji doprinose zaštiti i očuvanju okoliša koji je raspisala DM kompanija – aplicirano sa projektom uklanjanja divljih deponija i uređenja gradske plaže ali isti nije ušao u projekte koji će se finansirati od strane ove kompanije.  - Javni poziv „Podrška djetinjstvu – aplicirano sa projektom „Naše Uni igralište“ koji takođe nije izabran među projekte koji će se finansirati sredstvima Unikredit banke.  **Valorizacija i zaštita prirodnog i kulturnog materijalnog i nematerijalnog nasleđa Dervente**  Turistička organizacija radi na istraživanju etnografskih elemenata, koji su vezani za derventski kraj, te na njihovoj naučnoj i turističkoj valorizaciji. Projekat se radi u saradnji sa lokalnim saradnicima iz te oblasti ( podržali ideju o izradi nakita sa motivima derventske narodne nošnje - Udruženja žena; učestvovali u radionici ukrašavanja slavskog kolača – KSS „Carica Milica“ i niz sličnih projekata vezanih za očuvanje tradicije).  Turistička organizacija grada Derventa je podržala akciju učenika Srednje turističke škole da pokrenu inicijativu za zaštitu „Ukrinskog cvijeta“ i započela prve korake da lokalna zajednica sa istim krene prema Republičkom zavodu za zaštitu kulturno-istorijskog nasljeđa. Zajedno smo osmislili manifestaciju „Dani cvjetanja“ koja bi građanima podigla svijest o ovom rijetkom i starom fenomenu, koji se dešava u našem gradu.  U cilju zaštite prirodnih dobara urađen je materijal za izložbu na temu Abonos – stari hrast. Riječ je o sitnim figurama od abonosa, ukrinskog hrasta i većim skulpturma za uređenje grada koje će nakon izložbe koja je planirana u drugoj polovini 2022. godine biti postavljene na izabranim lokacijama u gradu. Ovaj projekat je započet u cilju očuvanja ove sad već rijetkosti u ukrinskom koritu zbog nekontrolisanog vađenja i zloupotrebe neodgovornih sugrađana.  Turistička organizacija grada Derventa je organizovala i učestvovala u akciji izrade i uređenja ribarske staze na Patkovači. Akcija je održana uz podršku SRD „Ukrina“ i AD „Poljoprivrednik“, a urađeno je 250 metara ribarske staze koja se veže za gradsku plažu „Patkovača“. Staza je uređena i data na održavanje SRD „Ukrina“ i na njoj je već održano jedno takmičenje i škola ribolova. Druga faza uređenja planirana je na jesen u sklopu uređenja Patkovače.  Turistička organizacija je u saradnji sa SRD „Ukrina“ i AD „Komunalac“ bila suorganizator u akciji čišćenja korita rijeke Ukrine koja se već niz godina tradicionalno održava povodom svjetskog Dana voda.  Takođe u saradnji sa SRD „Ukrina“ i velikim brojem građana Turistička organizacija je bila suorganizator u akciji čišćenja i uređenja plaže na kupalištu Agićki mlinovi.  U prvoj polovini 2022. godine u skladu sa svojim mogućnostima JU „TOGD“ je radila na uređenju, čišćenju i održavanju izletišta „Patkovača“, na kojem se u toku ljeta održava određeni broj manifestacija. Ovo izletište je veoma posjećeno i zanimljivo za najmlađe u ljetnjem periodu u vrijeme sezone kupanja tako da je urađeno par idejnih rješenja koja bi se trebala iskoristiti u narednom periodu. Ove aktivnosti će se nastaviti tokom ljeta i jeseni.  Povremeno, u skladu sa mogućnostima i potrebama JU „TOGD“ je radila na zaštiti i promociji Kulturno-istorijskog kompleksa Detlak za koji je potrebno obezbijediti dio sredstava za redovno održavanje i saniranje oštećenja.  **MANIFESTACIJE**  „Turistička organizacija grada Derventa“ je u 2022. godine učestvovala u pripremnim aktivnostima nekih od manifestacija u našem gradu kroz dizajniranje i izradu promotivnog materijala, podršku i učešće u organizaciji, te reklamiranje i promociju dešavanja kao što su: 9. januar – Dan Republike Srpske, 14. januar - Pravoslavna Nova godina, 12. maj - Dan Vojske RS, Biciklistička trka Beograd – Banja Luka, 19. april – Dan oslobođenja Dervente i druge.  JU „Turistička organizacija grada Derventa“ radila je na organizaciji i realizaciji manifestacije „Konferencija beba Derventa 2022. godine“, koja je održana 28.06.2022. godine. Pokrovitelj manifestacije je kao i proteklih godina bilo Ministarstvo porodice, omladine i sporta i Grad Derventa.  **PROMOTIVNO-PROPAGANDNE AKTIVNOSTI**  JU „Turistička organizacija grada Derventa“ je u 2022. godini radila na kreiranju i štampanju dijela promotivno-propagandnog materijala, tj. tematskih promotivnih brošura i promotivnog materijala u vidu bojanki u kojim su predstavljeni određeni detalji grada posebno interesantne za djecu i posjetioce, štampane su razglednice sa detaljima grada, izrađeni suveniri od abonosa i ostali sitni promotivni materijal ( baloni, olovke, više vrsta letaka, baneri isl.).  Urađena je Virtuelna šetnja gradom, aplikacija putem koje se kroz 3D prikaz može posjetiti nekoliko najznačajnijih objekata u gradu: zgrada Narodne biblioteke, zgrada Gradske uprave, Centar za kulturu, vjerski objekti u gradu, manastir Bišnja i arheološko nalazište Ambarine.  Link za pristup <https://bit.ly/OtkrijDerventu>    Započet je rad na izradi potpuno nove web stranice „Otkrij Derventu“ koja treba biti završena do kraja 2022. godine.  Javnosti su dostavljane informacije o turističkim vaučerima za građane i ugostitelje. Turistički vaučer je dokument koji izdaje Ministarstvo trgovine i turizma na osnovu koga korisnik vaučera ostvaruje pravo na subvenciju troškova usluge smještaja koja uključuje noćenje sa doručkom pojedinačno ili u aranžmanu u jednoj smještajnoj jedinici ugostiteljskog objekta. Turistički vaučer će biti moguće iskoristiti do 30.10.2022. godine samo kod ugostitelja ili turističke agencije koji su prijavljeni.  Informacije o radu ustanove i najbitnijim dešavanjima u gradu tokom godine objavljivane su na društvenim mrežama facebook i instagram na kojim je aktiviran javni profil ustanove koji prati preko 2,5 hiljada korisnika.  Informacije iz turizma do javnosti stižu putem štampanih medija - Derventski list, Posavske novosti i Glas Srpske, televizija - RTRS-a i K3, ATV i internet portala – Otkrij Derventu, Derventa kafe i Grad Derventa.    **REDOVNE AKTIVNOSTI**  U toku prvih 6 mjeseci 2022. godine pored obavljanja poslova radi kojih je osnovana (promocija turističkog proizvoda, podsticanje i unapređenje postojećeg i novog turističkog proizvoda, unapređenje i razvijanje svijesti o značaju turizma, efektima turizma na cjelokupan privredni sistem i unapređenja opšteg boravka turista i pružanja informacija turistima) JU „Turistička organizacija grada Derventa“ je dosta vremena posvetila radu na zakonodavnoj i normativnoj praksi. Zbog izmjena osnovnih elemenata poput imena ulice, statusa grada, imena organizacije, osnovne djelatnosti i lica za zastupanje neophodno je bilo da budu urađeni i sa zakonskom reglativom usklađeni osnivački i drugi akti ustanove ( statut, odluka o osnivanju, pravilnici i poslovnici, memorandum, zaštitni znak i ostalo).  Pored navedenih akata urađen je Plan javnih nabavki, Plan godišnjih odmora, Plan promotivnih aktivnosti i Plan aktivnosti partnerske saradnje po kojim će se odvijati rad ustanove u prvoj polovini 2022. godine.  Djelimično je urađena analiza potencijala za razvoj turizma, analiza trenutnog stanja i dosadašnjeg razvoja turizma u gradu.  **Lokane aktivnosti**  JU „TOGD“ je u toku prve polovine 2022. godine nastavila i učvrstila saradnju sa ostalim javnim ustanovama, udruženjima i sportskim klubovima kroz uključivanje u zajedničke aktivnosti vezane za radionice, takmičenja, praktičnu nastavu i manifestacije.  - Praktična nastava / Srednja turistička škola  - Podjela bojanki sa motivima Dervente / predškolske ustanove  - Izložba slika Sonje Spiroske Ostojić / Centar za kulturu  - Promocije knjiga, radionice / Narodna biblioteka „Branko Radičević“  - Radionica za ukrašavanje slavskog kolača / KSS „Carica Milica“  - Pravoslavna Nova godina / SKPD „Prosvjeta  - Vaskršnji bazar / KSS „Carica Milica“  - Dan voda / SRD „Ukrina“ i AD „Komunalac  - Dan oslobođenja Dervente 19. april / SUBNOR  Takođe, uspostavljena je saradnja sa privatnim preduzećima iz Dervente koja su se ozbiljnije uključila u zajednički rad na formiranju turističkog proizvoda našeg grada. Tu su se pored hotela, motela i ostalih smještajnih i ugositeljskih kapaciteta uključili i privrednici što je od posebnog značaja. Na primjer na manifestaciji „Konferencija beba 2022. godine“ pored poklona iz Ministarstva porodice, omladine i sporta i gradske uprave ove godine su se naši privrednici odazvali u velikom broju da budu „Prijatelji manifestacije“ i učestvovali su sa vrijednim poklonima za bebe.  Pored saradnje na nivou regije i lokalne zajednice Turistička organizacija ima dobru saradnju sa Ministarstvom trgovine i turizma Republike Srpske, Turističkom organizacijom Republike Srpske, Republičkim zavodom za zaštitu kulturno-istorijskog i prirodnog nasljeđa RS, te sa brojnim ustanovama, udruženjima i privatnim preduzećima širom RS.  **Regionalne i republičke aktivnosti**  U toku 2022. godine imali smo niz posjeta i radnih sastanaka na regionalnom nivou. Uglavnom je sve rađeno u cilju promocije regije: sajmovi, konferencije, radionice i obuke.  JU „TOGD“ je uzela učešće na sledećim manifestacijama:  - Zimzobrod  - Zimska čarolija u Doboju  - Sajam privrede, poljoprivrede i turizma u Prnjavoru  - Sajam turizma i gastrokulture u Bijeljini  - Međunarodni sajam turizma u Banja Luci  - Međunarodna konferencija turizma u Banja Luci  Ministarstvu trgovine i turizma dostavljeni su izvještaji o radu Javne ustanove, boravišnoj taksi, provođenju Strategije razvoja turizma RS, a Turističkoj organizaciji RS dostavljeni izvještaji o uređenosti pojedinih destinacija, kalendar manifestacija i drugo.  Dostavljene su informacije o stanju turističke signalizacije na području opštine Derventa, fazama koje su rađene, kao i planovima za 2023. godinu i stanju u ruralnom turizmu na području opštine Derventa.  Nastavljeno je kandidovanje projekata po raspisanim javnim pozivima nadležnih institucija u svojstvu nosioca, kao i partnera na projektima.  U skladu sa Zakonom nastavljeno je prikupljanje statističkih podataka o kretanju i broju turista, broju ostvarenih noćenja kao i strukturi domaćih i stranih gostiju, zemlji odakle dolaze i brojne druge parametre koje je moguće pratiti, za adekvatnu analizu.  U skladu sa usmenim dogovorom sa agencijama iz Republike Srbije urađena je specicfikacija smještajnih kapaciteta na području opštine Derventa i proslijeđena nekima od zainteresovanih turističkih agencija iz Srbije, koji bi eventualno u svojim programima uvrstili Derventu kao polaznu tačku ili prenoćište za putovanja sjevernim dijelom Republike Srpske. |
| **ORGANIZACIONI USLOVI REALIZACIJE PROGRAMA U IZVJEŠTAJNOM PERIODU:**  „Turističku organizaciju“ osnovala je Skupština Grada Derventa, a njenu upravu čine Upravni odbor i direktor. Turistička organizacija je u prvoj polovini 2022. godine imala četiri zaposlena: direktor, stručni saradnik za turizam, administrativno-tehnički radnik i operativno-tehnički radnik |
| **PROSTORNI I TEHNIČKI USLOVI REALIZACIJE PROGRAMA U IZVJEŠTAJNOM PERIODU:**  Javna ustanova „Turistička organizacija opštine Derventa“ smještena je u dvije kancelarije na prvom spratu zgrade nekadašnjeg Vojnog odsjeka na Harmanu. U toku prve polovine 2022. godine kancelarije su djelimično renovirane i obnovljen je dio namještaja i tehnike što je u velikoj mjeri olakšalo rad i otvorilo vrata posjetiocima i stručnim saradnicima.  „Turistička organizacija“ u skladu sa finansijskim mogućnostima vodi brigu i o izletištu „Patkovača“ na rijeci Ukrini ( košenje i čišćenje smeća ).  Planirana je i izrada suvenirnice u prizemlju postojećeg objekta ili na nekoj povoljnijoj lokaciji. Za realizaciju istog ove godine nismo izdvojili sredstva ali će biti neophodno za neki budući period jer gradu nedostaje suvenirnica. Turistička organizacija raspolaže sa jednim brojem suvenira od drveta i slika koji čekaju na prostor u kome bi bili izloženi.  Grijanje prostorija se vrši električnom energijom. Javna ustanova posjeduje tri lap-topa, jedan računar, crno-bijeli i kolor štampač. Za održavanje izletišta koristi se trimer i ostali alati za uređenje i košenje. Za pravljenje suvenira i obradu drveta koriste se mašine i alati prilagođeni toj namjeni. |
| **PLANIRANE I REALIZOVANE AKTIVNOSTI U IZVJEŠTAJNOM PERIODU:**  Od projekata planiranih Planom i Programom za 2022. godinu realizovani su sledeći:  - Bojanka za djecu sa motivima grada  - Zaštita rijeke Ukrine – Dan voda, kotlićijada, ribarska staza  - Virtuelna šetnja gradom  - Zaštita ukrinskog cvijeta  - Konferencija beba – podrška natalitetu  - Učešće u izradi knjige „Srpska narodna nošnja derventskog kraja“  - Valorizacija, očuvanje i zaštita kulturnog nasljeđa Dervente  - Priprema i suorganizacija dijela manifestacionih aktivnosti  - Apliciranje projekata na Javne pozive i priprema novih prijedloga  - „Suveniri Dervente“  - Izrada promotivno-propagandnih materijala |
| **PREPREKE I PROBLEMI U RADU PREDUZEĆA/USTANOVE U IZVJEŠTAJNOM PERIODU:**  Kancelarije „Turističke organizacije“ se nalaze u objektu gdje ne postoji izolacija, loše su elektro instalacije kao i mokri čvor. Nedostaje više prostora za rad svih zaposlenih u Javnoj ustanovi, a nedostaje i adekvatan prostor za smještaj sajamskog materijala i inventara. Rad u Javnoj ustanovi otežan je tokom zime i ljeta zbog nedostatka izolacije. Problem stvaraju i smještaj kancelarija na prvom spratu i udaljenost od centralne pješačke zone što otežava brz i jednostavan pristup posjetiocima i turistima. Svakako su nedovoljni i nestabilni izvori finansiranja aktivnosti za razvoj turizma, neophodna su kapitalna ulaganja u turizam. |
| **PPREPORUKE ZA UNAPREĐENJE RADA PREDUZEĆA/USTANOVE :**  Turizam kao grana privrede na području opštine Derventa svakako zahtijeva veće mjere podsticaja kao i sredstava za finansiranje određenih aktivnosti. Za rad „Turističke organizacije“ su neophodni bolji prostorno – tehnički uslovi, kao i zajedničko uključivanje institucija i samih građana, kako bi doprinijeli razvoju i unapređenju turizma na području opštine. Neophodno je realizovati projekte predviđene strateškim republičkim i lokalnim dokumentima. U funkciji povećanja prihoda od boravišne takse, neophodna je i veća angažovanost tržišne inspekcije. U narednom periodu moguće je očekivati da će veću šansu za razvoj imati domaći turizam sa sve većim akcentom na ruralni vid turizma i odmor u prirodi generalno. |
| **IZVJEŠTAJ O RADU UPRAVNOG /NADZORNOG ODBORA PREDUZEĆA /USTANOVE:**  U toku prve polovine 2022. godine Upravni odbor JU „TOGD“ je radio u dva sastava: VD Upravni odbor i Upravni odbor. Održano je 6 sjednica u prvoj polovini godine.  VD Predsjednik UO:  \_\_\_\_\_\_\_\_\_\_\_\_\_\_\_\_\_\_ |

M.P. Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_