Na osnovu člana 8. Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03) , člana 20. Statuta JU „Centar za kulturu“ Derventa broj 283/16 i broj 160//18 i člana 1. Odluke o raspisivanju Javnog konkursa za izbor i imenovanje tri člana Upravnog odbora Javne ustanove „Centar za kulturu“ Derventa , Skupština grada Derventa raspisuje

**J A V N I K O N K U R S**

**za izbor i imenovanje tri člana Upravnog odbora Javne**

**ustanove „Centar za kulturu“ Derventa**

I Skupština grada Derventa raspisuje Javni konkurs za izbor i imenovanje tri člana Upravnog odbora Javne ustanove „Centar za kulturu „ Derventa.

II Opis poslova za Upravni odbor :

Upravni odbor Javne ustanove „Centar za kulturu“ Derventa : donosi statut

i ostala opšta akta, odlučuje o poslovanju, razmatra i usvaja izvještaj o poslovanju i godišnji obračun, donosi program rada i finansijski plan , odlučuje o korišćenju sredstava u skladu sa zakonom i statutom, odlučuje o nabaci osnovnih sredstava, utvrđuje cijene usluga koje centar pruža korisnicima , odlučuje o otpisu nenaplativih i zastarjelih potraživanja, odlučuje o izgradnji i adaptaciji objekta centra , o investicionim ulaganjima u objekte i opremu, odlučuje u drugom stepenu po prigovorima radnika , imenuje komisije i druga radna tijela po potrebi i obavlja druge poslove u skladu sa aktom o osnivanju , zakonom i statutom.

III Mandat

* Članovi Upravnog odbora se imenuju na mandatni period od 4 ( četiri ) godine

sa mogućnošću ponovnog izbora

IV Kandidati treba da ispunjavaju opšte i posebne uslove

a) Opšti uslovi za kandidate za člana Upravnog odbora su:

- da su državljani RS ili BiH,

* da su stariji od 18 godina,
* da nisu osuđivani za krivično djelo na bezuslovnu kaznu zatvora od najmanje

šest mjeseci ili za krivična djela koja ih čini nepodobnim za obavljanje navedenih poslova,

* da nisu otpušteni iz državne službe kao rezultat disciplinske mjere na

bilo kojem nivou vlasti u Republici Srpskoj u periodu od tri godine prije dana objavljivanja upražnjene pozicije,

* da ne služe kaznu izrečenu od Međunarodnog suda za bivšu Jugoslaviju i da

nisu pod optužnicom tog suda, a da se nisu povinovali nalogu da se pojave pred Sudom ( Član IX 1. Ustava BiH),

b) Posebni uslovi i kriterijumi za člana Upravnog odbora su:

- završen I ciklus studijskog programa ili ekvivalent, odnosno visoka ili viša stručna sprema,

- najmanje jedna ( 1 ) godina radnog iskustva u struci

- poznavanje djelatnosti kojom se bavi Ustanova,

- poznavanje sadržaja i načina rada organa upravljanja

Pod radnim iskustvom u struci od najamnje jedne godine podrazumijeva se radno iskustvo nakon sticanja stepena stručne spreme iz alineja 1. ove podtačke.

V Potrebna dokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova :

- uvjerenje o državljanstvu ,

- ovjerenu kopiju diplome,

- dokaz o radnom iskustvu u struci,

- biografiju o kretanju u službi,

- potpisane i ovjerene izjave o ispunjavanju uslova iz poglavlja IV, pod a) alineja 3. 4. i 5. ovog konkursa,

- kandidati mogu priložiti i druga dokumenta kojima dokazuju ispunjavanje potrebnih uslova .

Dokumenta kojima se dokazuje ispunjavanje opštih i posebnih uslova dostavljaju se u originalu ili ovjerenoj fotokopiji, a dokumenta iz poglavlja IV pod a) alineja 3. 4. i 5. ne mogu biti starija od šest mjeseci od izdavanja.

Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavljati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske (''Službeni glasnik Republike Srpske'', broj 73/08 i 52/14), Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), kao i drugim zakonima koji regulišu sukob interesa i nespojivosti funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana posljednjeg objavljivanja konkursa u jednom o javnih glasila iz poglavlja VIII ovog konkursa.

Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Gradske uprave Grada Derventa ili putem pošte na adresu: Skupština grada Derventa, Ul. Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u Javnoj ustanovi „Centar za kulturu“ Derventa,

VIII Javni konkurs će se objaviti u „Službenom glasniku Republike Srpske“, dnevnom listu „GLASU SRPSKE“ i „Derventskom listu“.

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA

Mirko Zemunović