Na osnovu člana 8. Zakona o ministarskim, vladinim i drugim imenovanjima Republike Srpske ("Službeni glasnik Republike Srpske", broj 41/03), člana 16. Zakona o sistemu javnih službi („Službeni glasnik Republike Srpske“, broj 68/07, 109/12 i 44/16), i člana 37. stav 2. tačka 33. Statuta grada Derventa ("Službeni glasnik grada Derventa", broj 6/21, 20/21 i 10/22 ) Skupština grada Derventa na \_\_\_\_\_ sjednici održanoj \_\_\_\_\_\_\_. godine, donijela je

O D L U K U

o raspisivanju Javnog konkursa za izbor i imenovanje tri člana Upravnog odbora

Javne ustanove „Centar za kulturu “ Derventa

Član 1.

Raspisuje se Javni konkurs za izbor i imenovanje tri člana Upravnog odbora Javne ustanove „Centar za kulturu“ Derventa.

Član 2.

Opšti i posebni uslovi i kriterijumi za izbor i imenovanje članova Upravnog odbora Javne ustanove „Centar za kulturu “ Derventa propisani su Zakonom o ministarskim vladinim i drugim imenovanjima i Statutom JU „Centar za kulturu “ Derventa .

Član 3

Javni konkurs za izbor i imenovanje članova Upravnog odbora JU „Centar za kulturu“ Derventa, čini sastavni dio ove odluke, a objaviće se u "Službenom glasniku Republike Srpske", dnevnom listu "GLAS SRPSKE" i "Derventskom listu".

Rok za podnošenje prijava na Konkurs iz člana 1. ove odluke je 15 dana od dana posljednjeg objavljivanja Konkursa u jednom od javnih glasila iz stava 1. ovog člana.

Član 4.

Postupak sprovođenja Konkursa, uključujući pregled prispjelih prijava, intervju i predlaganje kandidata, u skladu sa Zakonom , izvršiće Komisija za izbor po javnom konkursu za imenovanja u Javnoj ustanovi „Centar za kulturu“ Derventa koju je imenovala Skupština grada Derventa.

Član 5.

Za sprovođenje ove odluke zadužuje se Odjeljenje za opštu upravu.

Član 6.

Ova odluka stupa na snagu osmog dana od dana objavljivanja u "Službenom glasniku grada Derventa".

Broj: Predsjednik SG

Datum: Mirko Zemunović

O b r a z l o ž e nj e

Pravni osnov za donošenje ove odluke

Zakonom o ministarskim, vladinim i drugim imenovanjima Republike Srpske

reguliše se otvoreni postupak izbora kojim se vrši konačno imenovanje i ponovno imenovanje na poziciju u regulisanom organu definisanim tim zakonom.

Takođe je propisano da nakon što su odobreni kriterijumi za imenovanje, oglas za upražnjenu poziciju se obavezno mora objaviti na najefikasniji mogući način i da se mora objaviti najmanje u “Službenom glasniku Republike Srpske” i barem u jednom dnevnom listu velikog tiraža s ciljem da bude dostupan najširoj javnosti. Takođe je propisano šta oglas za upražnjenu poziciju mora da sadrži .

Statutom grada Derventa je propisano da Skupština grada imenuje i razrješava direktora i upravni odbor ustanove čiji je osnivač Skupština grada.

Razlozi za donošenje ove odluke

Mandat članova Upravnog odbora Javne ustanove „Centar za kulturu“ Derventa ističe 01. 11. 2022. godine , zbog čega je potrebno pokrenuti postupak javne konkurencije za imenovanje članova Upravnog odbora JU „Centar za kulturu „Derventa .

Iz gore navedenih razloga predlaže se Skupštini grada Derventa donošenje odluke kao u prijedlogu.

OBRAĐIVAČ: PREDLAGAČ:

Odjeljenje za privredu i društvene GRADONAČELNIK

djelatnosti Milorad Simić