**PRIJEDLOG**

Na osnovu člana 22. stav 1. Zakona o komunalnim djelatnostima („Službeni glasnik Republike Srpske”, broj: 124/11 i 100/17), člana 39. stav 2. tačka 2. i 10. Zakona o lokalnoj samoupravi („Službeni glasnik Republike Srpske”, broj 97/16, 36/19 i 61/21) i člana 37. stav 2. tačka 2. i člana 89. stav 2. Statuta grada Derventa („Službeni glasnik grada Derventa”, broj: 6/21, 20/21 i 10/22), Skupština grada Derventa na \_\_\_\_\_\_\_ sjednici održanoj \_\_\_\_\_\_\_\_\_\_ , donijela je

**O D L U K U**

**O IZMJENI ODLUKE**

**O KOMUNALNOJ NAKNADI**

Član 1.

U Odluci o komunalnoj naknadi („Službeni glasnik grada Derventa“, broj 24/21), u članu 8. stav 1. poslije riječi „Odjelјenja za stambeno-komunalne poslove“ stavlјa se tačka, a riječi „ ,koje se donosi početkom svake godine.“ brišu se.

Član 2.

Ova odluka stupa na snagu osmog dana od dana objavlјivanja u „Službenom glasniku grada Derventa“.

SKUPŠTINA GRADA DERVENTA

Broj: Predsjednik Skupštine

Datum:

OBRAZLOŽENјE

PRAVNI OSNOV

Pravni osnov za donošenje ove Odluke sadržan je u članu 22. stav 1. Zakona o komunalnim djelatnostima („Službeni glasnik Republike Srpske”, broj: 124/11 i 100/17), kojim je propisano da Skupština jedinice lokalne samouprave propisuje obavezu plaćanja komunalne naknade za korištenje objekata i uređaja zajedničke komunalne potrošnje, u članu 39. stav 2. tačka 2. i 10. Zakona o lokalnoj samoupravi („Službeni glasnik Republike Srpske”, broj: 97/16, 36/19 i 61/21), kojim je propisano da jedinica lokalne samouprave donosi odluke i druge opšte akte i daje njihovo autentično tumačenje, te da donosi odluke o komunalnim taksama i drugim javnim prihodima, kada je ovlaštena zakonom, kao i u članu 37. stav 2. tačka 2. Statuta grada Derventa („Službeni glasnik grada Derventa“, broj 6/21, 20/21 i 10/22), kojim je propisano da Skupština grada donosi odluke i druga opšta akta i daje njihovo autentično tumačenje.

RAZLOZI ZA DONOŠENјE ODLUKE

Odluka o komunalnoj naknadi propisuje obavezu Odjelјenja za stambeno-komunalne poslove da početkom svake godine donosi rješenja kojom utvrđuje visinu komunalne naknade za svakog pojedinačnog korisnika. Usvajanjem predložene izmjene, Odjelјenje će donijeti rješenje na početku 2023. godine, koje će ostati na snazi sve dok se okolnosti koje utiču na obveznika ili iznos naknade ne promijene. Razlog izmjene je smanjivanje administrativnih poslova i samih troškova štampanja i dostave rješenja, koji su se u dosadašnjoj praksi pokazali kao značajni.

Prijedlog Odluke o izmjeni odluke o komunalnoj naknadi sačinjen je u skladu sa Pravilima za izradu zakona i drugih propisa Republike Srpske („Službeni glasnik Republike Srpske“, broj 24/14), jer je članom 2. Pravila propisano da su između ostalih, i organi jedinica lokalne samouprave dužni da Pravila primjenjuju prilikom izrade propisa.

Na osnovu naprijed navedenog, predlaže se da Skupština grada usvoji predloženu odluku.

OBRAĐIVAČ: PREDLAGAČ:

ODJELjENјE ZA STAMBENO-

KOMUNALNE POSLOVE GRADONAČELNIK